google/wiki40b huggingface dataset:
Carrie Melbourne

Carrie Melbourne er en britisk rock-bassist og sanger, blant annet kjent for at hun spiller bass-instrumentet Chapman Stick. Hun spiller også piano og gitar.
Carrie Melbourne vokste opp i Hertfordshire i England. Etter at hun hadde fullført musikkstudier ved St. Andrew's University i Skottland, ble hun bassist i rockegruppa Babylon Zoo. Bandet gikk i januar 1996 til topps på den britiske hitlista med singelen Spaceman. Til sammen toppet singelen hitlistene i 23 land.
I 1997 var Carrie Melbourne turné-bassist for artisten Tricky. I 1998 og 1999 var hun turné-bassist for Mike Oldfield, blant annet på premieren for albumet Tubular Bells III i London i september 1998 og Millenniumsshowet i Berlin 31. desember 1999. Begge de konsertene ble for øvrig filmet og utgitt på DVD.
Senere har hun spilt i gruppa Melbourne sammen med ektemannen Doug Melbourne, der hun også er vokalist. Gruppa har så langt gitt ut to album. Carrie Melbourne opptrer også som soloartist.
Jørgen Finne-Grønn

Bakgrunn

Jørgen Finne-Grønn var sønn av slektsgransker Stian Herlofsen Finne-Grønn (1869–1953) og Margrethe Borchgrevink (1873–1963) av slekten Borchgrevink. Broren Hans Fredrik Leganger Finne-Grønn (1903–2001) var en kunstmaler som portretterte både konger og statsledere.
Etter examen artium 1924 og cand.jur. 1931 ble han sekretær i Utenriksdepartementet.

Utenrikstjenesten

Han ble stasjonert ved konsulatet i Marseille 1933 og ved legasjonen i Ankara 1934.  Etter å ha tatt utenriksdepartementets aspirantkurs i 1936 reiste han året etter til konsulatet i New York City og var en tid. Fra 1941 var han ved legasjonen i London (i dag Norges ambassade i London) som legasjonssekretær. Etter noen år i Brussel fra 1946, ble han i 1948 byråsjef og i 1950 protokollsjef. 
I 1947 giftet Jørgen seg med Margretha Christiansen (født 1918).
Dernest var han ambassadør i Tsjekkoslovakia stasjonert ved Norges ambassade i Praha med sideakkreditering til Budapest, fra 1952 til 1958. I Grønne-Finns periode var det at den 41-årige tsjekkiske Vladimír Veselý i 1957 ble dømt til tjuefem års fengsel for å ha spionert for Norge via den fire år yngre kansellist Einar Nord Stenersen som fra 1955 var tilknyttet ambassaden for «å undersøke Legasjonens sikkerhetsforhold med henblikk på mulige forbedringer». I ettertid ble det kjent at Stenersen fant nitten mikrofoner. 
Fra 1960 var han ambassadør til Chile, sideakkreditert til Lima og La Paz, og til sist ambassadør i Portugal fra 1966, stasjonert ved Norges ambassade i Lisboa. Han fikk St. Olavs Orden i 1967 og ga seg i Lisboa 1972, da han pensjonerte seg.
Trigonurinae

Utseende

Disse kortvingene ligner overflatisk på løpebiller (Carabidae) med noe forkortede dekkvinger. Antennene er lange og trådformede, hodet forholdsvis lite, pronotum bredt, dekkvingene dekker rundt halve bakkroppen. Beina er lange og slanke.
Attack! (brettspill)

Attack! er et brettspill designet av Glenn Dover som ble utgitt av Eagle Games i 2003. Attack! vant Origins Award for beste historiske spill i 2003.
Attack! består av to spill, som begge selges separat: Attack! og Attack! Expansion. Handlingen til begge spillene er (løst) lagt til 1935. Begge spillene passer for 2- 6 spillere.

Attack!

Attack! inneholder ett spillebrett (24 x 30 tommer) hvor kontinentene Europa, Afrika, Nord-Amerika og Sør-Amerika er avbildet, og del opp i landområder. Hvert landområde blir symbolisert med en av følgende ressurser : populasjon, olje, mineraler, fabrikker eller jernbane. Disse resursene utgjør økonomien i spillet. Disse ressursene blir byttet inn i penger. De våpenartene som kan benyttes er : stridsvogn, artilleri, infanteri og kampfly. Disse er representert med plastfigurer og kan flyttes rundt på brettet. I tillegg finnes det også : ubåter, slagskip, jagere og hangarskip. Disse er representert med kort, og kan ikke flyttes rundt.
Spillet ligner på en litt mer avansert versjon av Risk.

Attack! Expansion

Sammen med Attack! Expansion, så kommer det et nytt spillebrett som kan brukes sammen med det gamle. Det nye brettet inneholder verdensdelene Asia og Oseania. I tillegg blir det innført plastfigurer til båtene, politiske handlingskort, teknologikort, handelsruter og politisk styresett. Havet blir også delt opp i forskjellige soner, og skipene spiller en viktigere rolle enn i Attack!. Oljereserver som en ressurs blir også innført.
Attack! Expansion minner mer om Axis and Allies en om Risk.
Notamblyscirtes simius

Utseende

En nokså liten (vingespenn ca. 25 millimeter), brunlig smyger. Oversiden er mørkbrun med noen lyse flekker som danner et krumt tverrbånd på forvingen, innefor disse en enkeltstående flekk. Undersiden av forvingen er brungul med grå spiss, bakvingen lyst grå, begge med et krumt, lyst tverrbånd.

Levevis

Larvene lever på gress-arten Bouteloua gracilis. De voksne sommerfuglene besøker gjerne blomster.

Utbredelse

Arten er utbredt i det vestlige USA.
Svalbard satellittstasjon

Svalbard satellittstasjon (SvalSat) er en satellittstasjon 459 moh på Platåberget (over Hotellneset og Bjørndalen), om lag 5 km vest for Longyearbyen på Svalbard. Satellittstasjonen henter ned data fra og laster opp innstruksjoner til satellitter i polare baner. Satellittstasjonen, som er den nordligste i verden, åpnet i 1997 og har 18 ansatte.
Satellittstasjonen består av 40-50 antenner, hvor Kongsberg Satellite Services og Den europeiske organisasjonen for meteorologisatellitter (EUMETSAT) fra starten eide to hver og NASA og den sivile amerikanske værvarslingstjenesten National Oceanic and Atmospheric Administration eide en hver. Antall antenner har økt meget sterkt de senere årene, og i 2012 satte eierne igang en utvidelse av kontrollbygget. Antall satellitter det leses ned data fra, økte fra 14 i 2008 til mer enn 35 i 2012. Samme år ble det også bygd opp en egen mottaksstasjon og antenner for Galileo-satellittene.
I tillegg har Telenor bygd en telekommunikasjonsantenne. Dataene sendes via Telenors anlegg på Skjeringa i Longyearbyen, med sjøkabel (fiber) via Harstad til Sør-Norge og, blant annet, USA.
Svalbard satellittstasjon er den eneste satellittstasjonen i verden som kan ha kontakt med de polare satellittene på hver eneste runde de tar (14 av 14 runder i døgnet), med unntak av den norske satellittstasjonen TrollSat ved forskningsstasjonen Troll i Antarktis.
Sammen med et tilsvarende anlegg i Tromsø – KSAT ved Prestvannet – er dette de to eneste sivile anleggene i Norge av denne typen.
Kennington

Toponymi

Kennington er omtalt i Domesday Book (1086) som Chenintune. Den er nedtegnet som Kenintone i 1229 og Kenyngton i 1263. Det er antagelig avledet fra angelsaksisk i formen Kyning-tun, og har betydningen «Kongsgården». En annen forklaring er at første ledd er avledet fra et personnavn, Cēna, «Cēnas gård».

Historie

Hardeknut, konge av Danmark og England, døde ved Kennington i 1041. Harald Godwinson lot seg krone til ny konge av England i Kennington dagen etter at Edvard Bekjenneren døde. Kong Henrik III av England holdt sitt hoff her i 1241, og i henhold til Matthew Paris ble det engelske parlamentet samlet her i 1232-
Edvard III skjenket sin eldste sønn Edward, den svarte prinsen (The Black Prince) Kennington herregård i 1337, og prinsen bygde et slott mellom det som i dag er Black Prince Road og Sancroft Street. Denne delen av Kennington har vært monarkens eldste sønner prinsen av Wales' og hertugen av Cornwalls eiendom helt fram til i dag. I 1531, på ordre av kong Henrik VIII, ble det meste av Kennington Palace revet og materialene ble deretter benyttet for byggingen av Palace of Whitehall.
På 1800-tallet ble Kennington Common et yndet utfluktssted for befolkninga på sørsida av byen, og et sted for møter og store demonstrasjoner. Det var her den engelske chartistbevegelsen hadde sin største manifestasjon i 1848 med 150 000 deltakere. I tidligere tider tjente Kennington Common som rettersted for grevskapet Surrey. Her ble f.eks. ni ledere for jakobitterne hengt i 1746. Kennington Common er seinere blitt omgjort til Kennington Park. Parken blir fortsatt ofte brukt til demonstrasjoner. 
Den lange, rette hovedgata Kennington Road/Clapham Road følger den gamle romervegen Stane Street, som forbandt London med Chichester. En annen romersk veg tok av ved Kennington Park og fulgte Brixton Road mot Hassocks ved South Downs.
Kennington ble tungt bomba under den andre verdenskrig, og det mest av den eldre bebyggelse finnes ikke lenger.
Glente

Biologi

Glenta er en stor fugl som blir cirka 60–72 cm lang og har et vingespenn på cirka 143–171 cm. Hunnen blir størst og veier typisk 960–1 600 g, mens hannen typisk veier 757–1 221 g. Ssp. fasciicauda blir noe mindre og er mørkere enn nominatformen, men den er trolig utryddet. Det er også reist spørsmål ved om fasciicauda faktisk er et gyldig taxon.
Fjærdrakten er rødlig brun med mørkere brune kontraster. Hodet er tilnærmet hvitt eller gråhvitt, og det karakteristiske krummede ørnenebbet er gult med nærmest sort krok ytterst. Øynene har lysegul eller røykgrå iris. Buken er lysebrun til beige mot gumpen. Håndsvingfjæra er mørk brune (nærmest sorte), og det er to karakteristiske hvite flekker på vingenes underside like bak håndsvingfjæra. Stjerten er tilnærmet hvit på undersiden og kløftformet. De undere ekstremitetene er fjærkledde ned mot foten og relativt korte, men kraftige. Føttene og tærne er dekket av gul skjellhud. Tærne er utrustet med forholdsvis korte og beskjedne dolkelignende sorte klør.
Arten trives i åpent skoglandskap, inkludert variert kulturlandskap med blandet skog og jordbruksland, enger og lyngheier med mer. Den er mest vanlig i landskap opp til middels høyde, men i Marokko opptrer den i skoglandskap opp mot 2 500 moh. Om vinteren blir den mer vanlig i åpne landskap, som i regulære åkerlandskap, åpen ødemark og våtmarksområder.
Nominatformen er utbredt fra det sørlige Sverige og østover til Ukraina og det sørvestre Russland, og sørover gjennom Sentral-Europa og Middelhavslandene til Storbritannia (naturlig i Wales, gjeninnført til Skottland og England); kanskje også Kaukasus og Kanariøyene. Ssp. fasciicauda var utbredt på øygruppen Kapp Verde, men regnes nå som utryddet. Utryddelsen skyldes i hovedsak forgiftning av åtslene fuglene lever av og generell forfølgelse. En nært forestående utryddelse var alt klart i 1999, da man kun fant to eksemplarer der.
Glenta eter det meste, men spesielt åtsler og små til mellomstore pattedyr og andre fugler. Som åtseleter er arten svært utsatt for forgiftninger. Åtslene inkluderer det meste, også trafikkdrepte dyr. Dietten varierer imidlertid med den lokale tilgangen og årstiden. I hekketiden er behovet for mat betydelig større.
Hunnen bygger et forholdsvis lite reir i toppen av høye trær. Reiret består av pinner, kvister og gjerne papir og tøyrester som hun finner. Hun overtar gjerne også andres rovfuglreir.
Leggingen tar til i slutten av mars og holder på til i begynnelsen av mai. Hunnen legger typisk 1–4 egg, normalt to, av og til tre. Eggene legges med en interval på tre dager. Inkubasjonen tar 31–32 dager og blir i hovedsak gjort av hunnen. Det er også hunnen som steller med og mater avkommet etter klekking. Avkommet er dunkledd og får full fjærdrakt etter cirka 50–60 dager, men fuglen(e) mates av foreldrene i ytterligere 2–3 uker etter at reiret er forlatt. Hunner blir kjønnsmodne etter cirka to år, mens hanner som oftest blir kjønnsmodne først etter cirka tre år.
HTC HD Mini

HTC HD Mini er en Windows Mobile-basert mobiltelefon fra HTC. Den kom i salg i Norge i april 2010, og omtales gjerne som «lillebror» til HTC HD2.
Den har kapasitiv berøringsskjerm på 3,2 tommer. Menysystemet er HTCs brukergrensesnitt Sense, og kameraet er på 5 megapiksler.
Stormyra (Lunner)

Stormyra er et myrområde vest for nordenden av vannet Langpiperen i Lunner kommune, Oppland. Under andre verdenskrig ble slipplassen «Puffin 2» etablert i dette området. Denne mottok fallskjermslipp den 5. februar, 7. mars, 12. august og 30. desember 1944.
Odontolabini

Utseende

Middelsstore til store (20 – 100 millimeter) hjortebiller, hannene gjerne med forstørrede kjever (mandibler). Kroppsformen er temmelig bred, kroppen glatt og naken. De fleste av artene er svarte, men dekkvingene er gjerne mer eller mindre gul- eller rødaktige. Noen har metallisk glans. Hannens kjever er noe til kraftig forstørrede, minst hos slekten Neolucanus. Hunnene er korte og brede, hodet er gjerne utvidet foran fasettøynene.

Levevis

Hjortebillene er skogsinsekter med larver som utvikler seg i morken, død ved, for eksempel gamle stubber.

Utbredelse

Gruppen lever bare i Asia, de aller fleste av artene i de sørøstlige delene av kontinentet. Det er mange arter i Indonesia og på Filippinene.
Coccidae

Utseende

De to første larvestadiene er bevegelige, eldre hunner sitter permanent sugd fast på næringsplanten. Skallet er hvelvet, gjerne brunaktig på farge, hornaktig men forholdsvis tynt. Disse skjoldlusene skiller ikke ut noe egentlig skjold, men hunnens ryggside hardner til et skall. Sett ovenfra varierer formen mye – de kan være runde, ovale, stjerneformede, kvadratiske eller dråpeformede. Noen har et par knøler i hode-enden. Beina er små og svake men finnes, antennene trådformede med mange ledd, men stikker ikke utenfor skallet.
Noen dekker skallet med et hvitt voks-lag, som er ull-aktig hos slekten Pulvinaria, mer kompakt hos Ceroplastes.

Levevis

Denne gruppen lever på en rekke ulike plantegrupper, mest på busker og trær. De skiller gjerne ut store mengder honningdugg, derfor blir de ofte vernet om av maur.

Økonomisk betydning

Mange arter i denne familien er betydelige skadedyr. I tillegg til skaden de gjør med å tappe vertsplanten for næring, gir honningduggen de skiller ut grobunn for ulike svertesopper som kan skade planten.

Utbredelse

Familien forekommer i alle økosoner.
Kapp Circoncision

Kapp Circoncision er en odde på nordvestsiden av det norske bilandet Bouvetøya i Sør-Atlanteren. Odden skiller de to kyststrekningene Esmarchkysten og Morgenstiernekysten.
Bouvetøya ble oppdaget av den franske marineoffiseren Jean-Baptiste Charles Bouvet de Lozier 1. januar 1739. Bouvet de Lozier trodde at øya var en del av Terra Australis og ga stedet navnet Cap de la Circoncision (norsk: Omskjærelsens forberg) etter kirkefesten samme dag. Senere har øya blitt navngitt etter oppdageren, mens det originale navnet har blitt gitt til den fremtredende odden på nordvestkysten.
Under den andre Norvegia-ekspedisjonen 1928–29 ble det oppført en depothytte på Kapp Circoncision, og året etter ble ytterligere en hytte oppført her av den tredje Norvegia-ekspedisjonen.
Hyltebruk

Hyltebruk er et tettsted i Hallands län i landskapet Småland i Sverige. Det er Hylte kommunes administrasjonssenter. I 2010 hadde tettstedet 3 716 innbyggere.
«Alt var mye bedre under krigen»

Alt var mye bedre under krigen er en sang med tekst og melodi av Ole Paus fra albumet Noen der oppe utgitt i 1982, i samarbeide med Jonas Fjeld.
Teksten, som forega å være en gammelnazists hyllest til fordums tider, ble i samtiden oppfattet ironisk.
Nesopalla

Utseende

Små (gjerne 3,5 - 4 millimeter), nokså brede, hvelvede, litt matte, svarte biller. De kan rulle seg sammen til en kule, der de brede leggene på mellom- og bakbeina dekker undersiden. Oversiden er fint punktert. Pronotums bakkant er halvsirkelformet avrundet.

Levevis

Artene har blitt funnet mellom løvstrø i skog.

Utbredelse

Slekten er utbredt i Vestindia: Puerto Rico og Jomfruøyene.
Fosna-Folket

Fosna-Folket er en avis som utgis i Trøndelag. Redaktør er Alexander Killingberg. 
Avisen dekker seks kommuner på Fosenhalvøya: Ørland, Bjugn, Indre Fosen, Åfjord, Roan og Osen. Avisen er i dag et heleid datterselskap av Adresseavisen, på samme måte som et stort antall andre lokalaviser i Trøndelag. Redaksjonen holder til på Brekstad i Ørland, og den har et avdelingskontor i Rissa i Indre Fosen. 
Avisen ble startet 1964 av Ada Schwabe Einarsen og Jan Einarsen i deres kjeller på Brekstad, med Ada som redaktør og Jan som disponent. 16. februar 2017 reduserte avisen antall utgivelser i uken fra tre til to.
Avisen har sett en opplagsøkning de siste årene, spesielt på deres digitale plattform.
CAF Oaris

Flytoget type 78

20. mars 2015 bestilte Flytoget AS åtte fire-vogners sett av denne typen. Disse er av SJT tildelt betegnelsen type 78.
Cantharolethrus

Utseende

Store, forholdsvis slanke, blankt svarte hjortebiller. De er blant de største hjortebillene i Sør-Amerika, som mangler kjempestore arter innen denne gruppen.
De største hannene kan bli opptil 6 centimeter om man regner med kjevene, som er kraftig forstørret som vanlig hos hjortebiller. Hannens kjever (mandibler) er kraftige, jevnt nedoverbuet, med tre spisse tenner nær spissen. Antennene er påfallende lange og tynne. Hunnene er mye mindre enn hannene, gjerne rødlige på farge.

Levevis

Larvene utvikler seg i råtne trestammer.

Utbredelse

Familien er utbredt i det nordvestlige Sør-Amerika og sørlige Mellom-Amerika, der de følger fjellkjedene. Utbredelsen strekker seg fra Peru i sør til Costa Rica i nord.
Figgjogata (Stavanger)

Figgjogata (1–33, 2–40) er en gate i Storhaug bydel i Stavanger. Navnet stammer fra Figgjo i Sandnes og ble tidligere kalt Figgensgaten. Gaten grenser til Admiral Cruys Gate, Jelsagata, Storhaug Allé, Nedstrandsgata og Asbjørn Klostersgate. Det er 24 hus i Figgjogata.
Annie og jeg

Handling

Alvy er en vellykket jødisk komiker i New York, men beskriver samtidig livet som delt mellom ”the miserable and the horrible.” Etter 15 år med psykoanalyse og to mislykkede ekteskap, opplever Alvy Singer igjen den store kjærligheten da hans venn og manager introduserer ham for den vakre og overspente Annie Hall. Annie er like forvirret og forvirrende som han selv.

Priser

For priser og nominasjoner, se IMDb awards
Inger-Marie Haaland

Inger-Marie Haaland (født 20. juli 1961) er norsk hundekjører og fjellguide på Hardangervidda.
Haaland var tidligere markedsjef i De norske bokklubbene og daglig leder i Bokklubben Villmarksliv frem til 2003. I 2005 kjøpte hun Fagerheim Fjellstugu på Hardangervidda, et sted hun eide og drev frem til 2015. Sammen med manne driver hun firmaet Drømmeturer, som tilbyr overnatting i iglotelt og guidede turer på Hardangervidda, også med hunder
Haaland begynte i 2003 med hundekjøring og ble raskt en markant profil i sporten. I 2009 vant hun Finnmarksløpet som første kvinne noensinne. Hun tok sitt andre gull i Finnmarksløpet 2012 og dermed norgesmesterskapet i langdistanse hundekjøring. Dermed har hun to gull på to starter, noe bare Sven Engholm har klart før henne. Hun har løyperekorden i Finnmarksløpet. Hun har også to 4.-plasser i Femundløpet Femund 600. I 2010 ble hun nummer 2 i Femundløpet.
Aktivt representerer Haaland trekkhundklubben Hallingen Hundekjøyrarlag. Per 2017 heter hennes lederhunder Dodge, Lukas, Benjamin, Lupus og Herlig.
Sulenopsis

Utbredelse

Arten er utbredt på Madagaskar.
Microrhodopsis

Levevis

Disse billene har larver som lever i død ved av løvtrær, ofte like under barken.

Utbredelse

Arten er utbredt på Java.
Changxing

Changxing (kinesisk: 长兴县; pinyin: Chángxīng Xiàn) er et fylke i byprefekturet Huzhou i provinsen Zhejiang i Folkerepublikken Kina. I 1999 var innbyggertallet på 616 033.
Fylket har i nord strender mot Taisjøen, en av Kinas største innsjøer.

Kulturminner

Hovedkvarteret for Jiangsu-Zhejiang-militærregionen for den nye Fjerde armé (Xinsijun Su Zhe junqu jiuzhi, 新四军苏浙军区旧址) og tetributtinstitusjonen og steininnskriftene i landsbyen Guzhu (Guzhu gongchayuan ji moya, 顾渚贡茶院遗址及摩崖) fra Tangdynastiets tid ble i 2001 henholdsvis i 2006 tilføyd på Folkerepublikken Kinas liste over kulturminner.

Samferdsel

Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.

Geologi

Den siste fasen av den geologiske perioden perm er oppkalt eller dette kinesiske fylket: Changhsingian (det er stavemåten ifølge Wade-Giles-systemet som har festnet seg) eller changxingian.
Helsefarer ved tobakksrøyking

Kjente helsefarer ved tobakksrøyking

6700 norske menn og kvinner dør av tobakksrøyking årlig. Hovedparten av lungekrefttilfellene kan forebygges. Røyking er årsak i om lag 85 prosent av tilfellene ifølge Kreftregisteret. Andre risikofaktorer er eksponering for nikkel-, krom-, kadmium- og arsenforbindelser samt asbest. Radon i inneluften bidrar til cirka ti prosent av tilfellene.
Lungekreft kan ofte oppdages på et vanlig røntgenbilde av lungene. Røykere med vedvarende luftveissymptomer (hoste, brystsmerter, økt slimproduksjon, etc.) bør derfor få tatt et røntgenbilde av lungene.
Det foreligger også en stor risiko for utvikling av KOLS, det regnes med at hos mer enn 80% av alle KOLS-pasientene er årsaken røyking.
W. H. Sammis kullkraftverk

W. H. Sammis kullkraftverk er et kullkraftverk i Jefferson County, delstaten Ohio i det østlig-sentrale USA. Det har en installert produksjonskapasitet på 2456 MW, fordelt på 7 blokker / turbiner. Dette er delstatens nest største kraftverk målt etter effekt. Operatør er First Energy Corp.
Anlegget ble bygget ut i årene 1959–1971. Det ble gjort store investeringer bl.a på 1980-tallet. Brenselkilden er bitumenøst kull. Utslippene av CO2 i 2007 var totalt 13,8 mill tonn.
Pachygronthidae

Utseende

Tegene er avlange, slanke, vanligvis bleke på farge. Antennene er forholdsvis lange og tynne. Pronotum er trapesformet, vanligvis med en grunn tverr-grop i midten. Forlårene er fortykkede med kraftige pigger på undersiden. Forvingene er ikke utvidet mot sidene, den membranøse delen med enkle, uforgrenede årer. De fleste er langvingede, men kortvingede former forekommer.

Levevis

Disse artene ser ut til å være spesialisert på enfrøbladete planter i grasfamilien (Poaceae), halvgrasfamilien (Cyperaceae) og familien Restionaceae, som bare finnes på den sørlige halvkulen. De kryper opp på stråene og suger på frø som fortsatt henger på akset.
Neospondylis

Utseende

Middelsstore (ca. 15-20 millimeter), kraftig, brunsvarte trebukker med forholdsvis korte antenner, kortere enn hode + pronotum. Hodet er skrått fremoverrettet, fasettøynene forholdsvis store og nyreformede. Kjevene (mandiblene) er svært kraftige. Pronotum har jevnt rundede sider og er moderat hvelvet.

Levevis

Den nålevende arten har larver i død ved av furu. De voksne billene er gjerne nattaktive og besøker ikke blomster.

Utbredelse

Arten er utbredt i det vestlige USA og Mexico.
Samsung i8910 (Omnia HD)

Samsung i8910, også kalt Samsung Omnia HD, er en mobiltelefon utviklet av Samsung. Telefonen er verdens første masseproduserte mobiltelefon som kan filme video i HD-oppløsing. Telefonen ble utgitt 2. juni 2009.
Juan Paredes

Rettssak og dom

Paredes var tiltalt for drapet på politimannen Ovidio Diaz i forbindelse med et bankran i Barcelona 6. juni 1975. Han ble dømt til døden i en militær domstol 19. desember 1975.
Dommen vakte sterke reaksjoner, men 26. september 1975 ble dødsdommene mot Parades, to andre medlemmer av ETA og fem medlemmer av FRAP opprettholdt av Ministerrådet i Spania, ledet av Franco selv.
Dødsdommene utløste en diplomatisk krise for Spania internasjonalt. Store demonstrasjoner fant stedet blant annet i Roma, Stockholm og Oslo. Sveriges statsminister Olof Palme ledet den svenske demonstrasjonen.

Ettermæle

I 2012 ble Juan Paredes og Ángel Otaegi Etxeberria anerkjent som ofre for politisk motivert vold, etter at det baskiske parlamentet satt ned en kommisjon for å granske overgrep begått under Franco-diktaturet. Deres etterlatte mottok 135,000 euro i erstatning fra den baskiske regjeringen.

I kulturen

Visesangeren Geirr Lystrup har skrevet sangen Sørgemarsj for Juan som handler om henrettelsen av Juan Paredes. Den var med på Lystrups plate Ut av din draum (MAI 7604) fra 1976.
I verket Spansk sommer fra 1975 bruker kunstneren Håkon Bleken et portrett av Juan Paredes.
Den irsk-amerikanske popgruppen The Kelly Family ga på 1980-tallet ut en hyllestsang om Paredes.
R-39 Rif

R-39 Rif med NATO-kallenamn SS-NX-20 Sturgeon var et russisk SLBM-missil som ble brukt i Typhoon-klasse ubåt fra 1983 og frem til 2004.
Umaskert

Mottakelse

Utgivelsen ble ikke så godt mottatt av Dagbladets musikkanmelder Øivind Rønning da den kom ut i 2001. Utgivelsen endte opp med en treer på terningen.